Document ID: 32002R2382

Komisijas Regula (EK) Nr. 2382/2002
(2002. gada 30. decembris),
ar kuru groza Regulu (EEK) Nr. 94/92, ar ko nosaka sīki izstrādātas normas režīma noteikšanai importam no trešām valstīm, kuras noteiktas Padomes Regulā (EEK) Nr. 2092/91
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1], kurā jaunākie grozījumi izdarīti ar Komisijas Regulu (EK) Nr. 473/2002 [2], un jo īpaši tās 11. panta 1. punktu,
tā kā:
(1) To trešo valstu saraksts, kuras ir izcelsmes valstis dažiem lauksaimniecības produktiem, kas iegūti ar bioloģiskās ražošanas metodi, lai tos realizētu Kopienas tirgū, kā noteikts Regulas (EEK) Nr. 2092/91 11. panta 1. punktā, ir iekļauts pielikumā Komisijas Regulai (EEK) Nr. 94/92 [3], kurā jaunākie grozījumi izdarīti ar Regulu (EK) Nr. 1162/2002 [4]. Šis saraksts izstrādāts saskaņā ar Regulas (EEK) Nr. 2092/91 11. panta 2. punktu.
(2) Šveices sarakstā iekļaušanas laiks, ko paredz 11. panta 1. punkts Regulā (EEK) Nr. 2092/91, beidzas 2002. gada 31. decembrī. Argentīnas, Austrālijas, Čehijas, Ungārijas un Izraēlas sarakstā iekļaušanas laiks beidzas 2003. gada 30. jūnijā. Lai izvairītos no tirdzniecības pārtraukšanas, vajag pagarināt minēto valstu iekļaušanu sarakstā uz zināmu laika periodu.
(3) Attiecīgās trešās valstis ir iesniegušas Komisijai atbilstošu informāciju par tādu noteikumu īstenošanu, kas ir līdzvērtīgi Padomes Regulā (EEK) Nr. 2092/91 noteiktajiem. Bez tam efektīva īstenošana ir apstiprināta, Komisijai veicot klātienes pārbaudes šajās trešās valstīs.
(4) Ungārijas iestādes ir informējušas Komisiju, ka Ungārijā viena kontroles un sertifikātu izsniegšanas iestāde ir beigusi savu darbību. Tādēļ minētās iestādes nosaukums ir jāsvītro no Regulas (EEK) Nr. 94/92 pielikuma.
(5) Tādēļ attiecīgi jāgroza Regula (EEK) Nr. 94/92.
(6) Šajā regulā paredzētie pasākumi ir saskaņā ar atzinumu, ko sniegusi Regulas (EEK) Nr. 2092/91 14. pantā minētā komiteja,
IR PIEŅĒMUSI ŠO REGULU.
1. pants
Regulas (EEK) Nr. 94/92 pielikumu groza, kā noteikts šīs regulas pielikumā.
2. pants
Šī regula stājas spēkā 2003. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 30. decembrī

Labels: 17
7
3
6
12